**16 ÉVEN ALULIAK SZÁMÁRA**

A Hungaroring Sport Zrt., a Nagycsaládosok Országos Egyesülete (a továbbiakban: ***„NOE”***), valamint a Magyar Turisztikai Ügynökség Zrt. (a továbbiakban: ***„MTÜ”***) a KAJLA program keretében az egészség megőrzéséhez szükséges aktív kikapcsolódás és a belföldi turizmus elősegítése érdekében pályázatot hirdetnek. A Hungaroring Sport Zrt., a NOE és az MTÜ (a továbbiakban: ***„Támogatók”***) a pályázattal elnyerhető támogatást a FORMULA 1 ROLEX MAGYAR NAGYDÍJ 2019 rendezvény 2019. augusztus 2. napján, pénteken megrendezésre kerülő szabadedzésen (a továbbiakban: ***„Program”***) történő részvételi lehetőség formájában nyújtják.

Pályázó a jelen dokumentum kitöltésével és aláírásával jelentkezik a Programban való részvételre.

|  |  |
| --- | --- |
| Pályázó neve: | ............................................................................................... |
| Család megjelölése: | ............................................................................................... |
| Pályázó születési helye és ideje: | ............................................................................................... |
| Pályázó lakcíme: | ............................................................................................... |
| Pályázó telefonszáma: | ............................................................................................... |
| Pályázó e-mail címe: | ............................................................................................... |
| Szülői felügyeletre jogosult törvényes képviselő neve: | ............................................................................................... |
| Szülői felügyeletre jogosult törvényes képviselő telefonszáma: | ............................................................................................... |
| Szülői felügyeletre jogosult törvényes képviselő e-mail címe: | ............................................................................................... |
| Családon belüli KAJLA útlevél tulajdonos neve: | ............................................................................................... |
| A családnak van-e parkolási igénye: | igen / nem |

Személyes adat: az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.

Pályázó kijelenti, hogy a Programon önkéntes elhatározásból vesz részt és a Hungaroring Sport Zrt. által nyújtott szolgáltatásokat saját felelősségére veszi igénybe, továbbá tudomásul veszi, hogy a FORMULA 1 ROLEX MAGYAR NAGYDÍJ 2019 helyszínéül szolgáló Hungaroring Versenypálya területén és annak környékén a Program időtartama alatt megnövekedett zajterhelésnek lehet kitéve, amelyből eredő esetleges következményekért a Támogatókat semmilyen felelősség nem terheli.

Pályázók a FORMULA 1 ROLEX MAGYAR NAGYDÍJ 2019 helyszínéül szolgáló Hungaroring Versenypálya területére egyéni szervezésben érkeznek. Támogatók a Pályázók utazási költségeit nem térítik meg.

Pályázó tudomásul veszi, hogy a Program keretében a belépőjegye a 2019. augusztus 2. napján megrendezésre kerülő szabadedzésen a Gold 4 tribünön lévő ülőhely igénybevételére jogosítja.

*A Támogatók felhívják a Pályázók szíves figyelmét arra, hogy a Gold 4 tribün időjárási körülményeknek kitett, nyitott, fedés nélküli tribün.*

A Támogatók a FORMULA 1 ROLEX MAGYAR NAGYDÍJ 2019 rendezvény helyszínéül szolgáló Hungaroring Versenypálya területére történő belépést megelőzően, az erre a célra felállított regisztrációs sátorban adják át a Pályázók részére a belépőjegyeket, továbbá a Pályázók részére a Hungaroring Versenypálya területén történő eligazodás elősegítése érdekében tájékoztatást nyújtanak.

Az étkezésről és az italfogyasztásról Pályázók egyénileg, saját költségükön gondoskodnak.

Pályázó kifejezetten hozzájárul ahhoz, hogy róla a Támogatók a Program helyszínén esetlegesen kép- és hangfelvételt készíthessenek, valamint filmet forgathassanak, saját vagy egyéb közreműködő bevonásával. Pályázó kifejezett engedélyét adja, hogy ezen felvételek vonatkozásában a Támogatókat teljeskörű és korlátozás nélküli felhasználási jog illesse meg, különös tekintettel a Program dokumentálásának céljából történő felhasználásra, valamint - a Támogatók rendezvényeinek népszerűsítése érdekében - reklámozási és promóciós célokra történő felhasználásra.

A Pályázó tudomásul veszi, hogy a Program keretében a Hungaroring Sport Zrt. területére kizárólag a VIII. kapunál van lehetősége belépni.

A Pályázó nyilatkozik, hogy megismerés után elfogadja és betartja a Hungaroring Sport Zrt. <https://hungaroring.hu/hu/esemenyek/formula-1> honlapján található, a Programra vonatkozó Látogatási feltételeket, valamint a <https://hungaroring.hu/at.pdf> honlapon olvasható Hungaroring Sport Zrt. Adatvédelmi Szabályzatában és Tájékoztatójában foglaltakat.

Adatkezelési nyilatkozat:

A Pályázó jelen regisztrációs adatlapon szereplő személyes adatai a Programra vonatkozó adatbázisokban való nyilvántartásra, beazonosításra, valamint kapcsolattartásra szolgálnak.

A jelen regisztrációs adatlap kitöltésével és aláírásával Pályázó hozzájárul, hogy a Támogatók a személyes adatait az Európai Parlament és a Tanács (EU) 2016/679 számú Általános Adatvédelmi Rendeletben (GDPR), valamint az információs önrendelkezési jogról és az információszabadságról szóló 2011. évi CXII. törvényben (Infotv.) foglaltaknak megfelelően kezeljék.

A Pályázó tudomásul veszi, hogy a Támogatók az adatokat bizalmasan kezelik és harmadik személynek nem adják át. A Pályázó a személyes adatainak kezeléséről a Támogatóktól tájékoztatást, azokhoz való hozzáférést, a folyamatban lévő adatkezelésről visszajelzést, a kezelt adatokról másolatot kérhet, továbbá kérheti az adatok helyesbítését vagy törlését, kezelésük korlátozását, tiltakozhat az adatkezelés ellen, élhet az adathordozhatósághoz való jogával, valamint a jogorvoslathoz való jogait érvényesítheti.

Az adatkezelő esetleges jogsértése ellen panasszal az alábbi elérhetőségeken élhet:

*Nemzeti Adatvédelmi és Információszabadság Hatóság*

*1125 Budapest, Szilágyi Erzsébet fasor 22/C.*

*Levelezési cím: 1530 Budapest, Postafiók: 5.*

*Telefon: +36 -1-391-1400*

*Fax: +36-1-391-1410*

*E-mail:* *ugyfelszolgalat@naih.hu*

A Pályázó tudomásul veszi, hogy a személyes adatai kezeléséhez való hozzájárulást bármikor visszavonhatja.

Adatkezelés (adattárolás) időtartama: A személyes adatoknak a Támogatók által történő kezelése jogszabály eltérő rendelkezése hiányában a hozzájárulás visszavonásáig, ennek hiányában a Program lezárásáig, várhatóan legkésőbb 2020. január 31. napjáig történik.

Ellenkező tartalmú nyilatkozat hiányában a kezelt személyes adatokat a Támogatók a Program lezárását követően törlik.

***Pályázó kijelenti, hogy jelen hozzájáruló nyilatkozatot önkéntesen, megfelelő előzetes tájékoztatást követően teszi*.**

**Felhívjuk szíves figyelmüket, hogy a jelentkezés érvényességéhez a 16. életévüket be nem töltött fiatalkorúak esetén szükséges a szülői felügyeletre jogosult törvényes képviselő hozzájárulása, továbbá a 14. életévüket betöltött pályázók saját kezű aláírása!**

..........................., 2019. …………………….

…….……………………………………

Pályázó aláírása

Alulírott ……………………..…………………… (törvényes képviselő neve) nyilatkozom, hogy a jelen dokumentumban foglaltakat tudomásul veszem, továbbá kifejezetten hozzájárulok, hogy a Támogatók a jelen dokumentumban rögzített személyes adataimat visszavonásig kezeljék a jelen dokumentumban nevezett Pályázónak a Program és a Hungaroring Sport Zrt. szolgáltatásainak igénybevételéről történő tájékoztatás, kapcsolattartás céljából.

...........................,, 2019. …………………….

…….……………………………………

Szülői felügyeletre jogosult

törvényes képviselő aláírása